Diari Oficial de la Generalitat Valenciana


Sumari del DOGV 8481, del 07-02-2019 (2019/896)

Informació pública de l'aprovació de l'informe ambiental i territorial estratègic de la modificació puntual número 22 del Pla general d'ordenació urbana i del Pla parcial del sector NPI2.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8481

Data del DOGV
:   07-02-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/896


Data del document
:   21-11-2018

Organisme emissor
:   Ajuntament de Riba-roja de Túria

Tipus de document
:   Anunci

Descriptors 

:   * Riba-roja de Túria
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la modificació puntual número 22 del Pla general d'ordenació urbana i del Pla parcial del sector NPI2. [2019/896]  
De conformitat amb l'article 51.7 de la Llei 5/2014 de la Generalitat, d'ordenació del territori, urbanisme, i en relació amb l'avaluació ambiental i territorial estratègica de la modificació ambiental número 22 del Pla general d'ordenació urbana i del Pla parcial del sector NPI-2, es publica, al tauler edictal electrònic, la Resolució 2930/2018, de 21 de novembre de 2018, que va establir literalment:  
Per la Resolució de l'Alcaldia número 2162, de 24 d'agost de 2018, s'ha tramitat el document d'inici de l'avaluació ambiental i territorial i l'esborrany de la modificació puntual número 22 del Pla general d'ordenació urbana de Riba-roja de Túria per a la modificació de les normes urbanístiques de caràcter detallat del Pla general i de diversos plans parcials.  
En aquest procediment, l'Ajuntament intervé com a òrgan promotor i elabora, com a tal, aquest document d'inici de l'avaluació ambiental i territorial estratègic i l'esborrany de la modificació número 22 del Pla general.  
Aquesta modificació afecta únicament i exclusivament l'ordenació detallada del sòl urbà, i segons allò que s'ha estipulat en l'article 48.c de la Llei d'ordenació del territori, urbanisme i paisatge (LOTUP) en la redacció donada per l'article 115 de la Llei 10/2015, de 29 desembre, de mesures fiscals, de gestió administrativa i financera, i d'organització de la Generalitat (DOGV 31.12.2015), en vigor des de l'1 de gener de 2016, l'Ajuntament intervé també com a òrgan ambiental i territorial.  
  
S'han efectuat les consultes amb les administracions públiques afectades i la resta de tràmits d'acord amb allò que s'ha estipulat en els articles 50 i 51 de la LOTUP.  
Atés que la legislació urbanística no estableix l'atribució específica d'aquesta competència a cap òrgan municipal, en virtut d'allò que s'ha estipulat en l'article 21.s de la Llei 7/1985, de 2 d'abril, reguladora de les bases del règim local, s'entén atribuïda aquesta competència a l'alcalde.  
Vistos els diferents informes sol·licitats per les següents administracions públiques:  
- Confederació Hidrogràfica del Xúquer.  
- Entitat Pública de Sanejament d'Aigua de la Generalitat (EPSAR).  
  
- Demarcació de Carreteres de l'Estat a la Comunitat Valenciana. Direcció General de Carreteres del Ministeri de Foment.  
- Direcció General d'Indústria i Energia. Conselleria d'Economia Sostenible, Sectors Productius, Comerç i Treball.  
- Servei Territorial d'Urbanisme. Conselleria d'Habitatge, Obres Públiques i Vertebració del Territori.  
Vist l'informe emés en sentit favorable, amb caràcter vinculant, per la Demarcació de carreteres de l'Estat a la Comunitat Valenciana.  
  
Vist l'informe de l'arquitecta municipal de data 15 de novembre de 2018.  
Per tot això i mitjançant aquesta, resolc:  
  
Primer. Emetre un informe ambiental i territorial estratègic favorable en el procediment simplificat de la modificació puntual número 22 del Pla general d'ordenació urbana i del Pla parcial del sector NPI2, per considerar que no té efectes significatius en el medi ambient, en virtut del contingut del document d'inici redactat i dels informes rebuts.  
  
  
Segon. Publicar anuncis en el Diari Oficial de la Generalitat Valenciana i en un diari no oficial d'àmplia difusió, on s'indicarà l'adreça electrònica per a la seua consulta.  
  
Tercer. Notificar aquest acord als interessats.  
  
Riba-roja de Túria, 21 de novembre de 2018.- L'alcalde: Roberto P. Raga Gadea.